Publicarea documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol

(2020/C 35/08)

Prezenta publicare conferă dreptul de opoziție la cererea de înregistrare, în temeiul articolului 98 din Regulamentul (UE) nr. 1308/2013 al Parlamentului European și al Consiliului (1), în termen de două luni de la data prezentei publicări.

DOCUMENT UNIC

„Chozas Carrascal”

PDO-ES-N1637

Data depunerii cererii: 12 decembrie 2012

1. Denumirea (denumirile) propusă (propuse) pentru înregistrare

Chozas Carrascal

2. Stat membru

Spania

3. Tip de indicație geografică

DOP – Denumire de origine protejată

4. Categoriile de produse vitivinicole

1. Vin

5. Descrierea vinului (vinurilor)

Vin roșu

Vin roșu din mai multe soiuri: roșu intens, clar și luminos. Vin fructat, balsamic, bine structurat, cu taninuri mature, arome de ciocolată și o tentă minerală.

Vin roșu dintr-un singur soi (Cabernet Franc): culoare roșu-violacee în faza inițială. Arome de fructe negre și de plante aromatice. Aromele de fructe predomină față de aromele date de butoi. Învăluitor, cu gust persistent, mineral și balsamic.

Aciditate volatilă maximă de 10 mEq/l pentru vinurile obținute din mai multe soiuri și de 8,33 mEq/l pentru vinurile dintr-un singur soi.

Conținut maxim de dioxid de sulf de 100 mg/l pentru vinurile obținute din mai multe soiuri și de 90 mg/l pentru vinurile dintr-un singur soi.

Valorile limită care nu sunt indicate trebuie să respecte legislația în vigoare.

Caracteristici analitice generale Tăria alcoolică totală maximă (în % din volume) Tăria alcoolică dobândită minimă (în % din volume) 13 Aciditatea totală minimă 4,5 în grame pe litru, exprimată ca acid tartric Aciditatea volatilă maximă (în miliechivalenți per litru) Conținutul total maxim de dioxid de sulf (în miligrame pe litru):

Vin alb și vin roze

Alb: culoare galben-pai în faza inițială. Echilibru între aromele de flori, de fructe și de butoi. Aromatic, proaspăt, onctuos și cu gust persistent.

Roze: culoare roz intens. Arome de fructe roșii combinate cu arome de butoi. Proaspăt și onctuos, puternic, cu gust persistent și dulce.

Conținut maxim de dioxid de sulf de 105 mg/l pentru vinurile albe și de 115 mg/l pentru vinurile roze.

Valorile limită care nu sunt indicate trebuie să respecte legislația în vigoare.

Caracteristici analitice generale Tăria alcoolică totală maximă (în % din volume) Tăria alcoolică dobândită minimă (în % din volume) 12,5 Aciditatea totală minimă 4,5 în grame pe litru, exprimată ca acid tartric Aciditatea volatilă maximă (în miliechivalenți per litru) 6,67 Conținutul total maxim de dioxid de sulf (în miligrame pe litru):

6. Practici vitivinicole

a. Practici oenologice esențiale

Practica de cultivare

Densitatea de plantare:

Soiuri de struguri albi: sub 1,3 x 2,5 m

Soiuri de struguri roșii (cu excepția Bobal): sub 1,4 x 2,5 m

Soiul de struguri Bobal: mai mică sau egală cu 2,5 x 2,5 m.

Practică oenologică specifică

— Vin alb: Producția și păstrarea au loc în cuve din oțel inoxidabil sau din beton. Macerarea se efectuează într-un mod special, în funcție de gradul de coacere a strugurilor. Fermentarea vinului alb are loc în butoaie de stejar.

— Vin roze: Extragerea sucului din cele patru soiuri care constituie amestecul. Păstrare la rece și deburbare până la obținerea celor patru musturi. Fermentarea vinului are loc în cuve din oțel inoxidabil. Macerare în butoaie de stejar timp de minimum trei săptămâni.

— Vinuri roșii: Prelucrare separată a fiecărui soi. Macerarea durează cel puțin 14 zile. Învechire în butoaie timp de cel puțin cinci luni.

b. Randamente maxime

Soiuri de struguri albi:

9 000 kg de struguri la hectar9 000 kg de struguri la hectar

Soiuri de struguri roșii:

7 500 kg de struguri la hectar7 500 kg de struguri la hectar

Vinuri albe:

63 de hectolitri la hectar

Vinuri roze:

56 de hectolitri la hectar

Vinuri roșii:

53 de hectolitri la hectar

7. Arealul geografic delimitat

Arealul delimitat se află pe teritoriul comunei Requena (Valencia), în districtul San Antonio, fiind repartizat după cum urmează: poligonul 14: parcelele 293, 294, 297, 300 și 301; poligonul 16: parcelele 101, 111, 112, 124, 125, 126, 127, 128, 133, 134, 135, 136, 137, 138 și 412.

8. Soiurile de struguri de vin principale

CHARDONNAY

CABERNET FRANC

MACABEO - VIURA

GARNACHA TINTA - GIRONET

SYRAH

BOBAL

9. Descrierea legăturii (legăturilor)

Factori naturali și umani

Factori naturali:

„Chozas Carrascal” este denumirea geografică utilizată pentru a desemna locul exact al arealului delimitat cartografiat care permite obținerea produsului ce face obiectul denumirii de origine. Datorită altitudinii sale (720 m) și faptului că este situată în apropierea masivului Juan Navarro, de unde bat vânturile dominante din nord, aceasta este una dintre cele mai reci zone din întreaga regiune. Dat fiind că este situată pe o câmpie ușor înclinată, nu există niciun obstacol major care să împiedice influența directă a vânturilor reci din nord.

Perimetrul zonei este constituit, la nord, la est și la vest, de dealuri înalte, care se prezintă sub forma unor platouri lungi, separate unele de altele, și care formează două guri orientate NE și NV, prin care bat rafalele vântului din nord. La sud, perimetrul este dat de Vereda Real și de începutul platoului central Requena, fără nicio barieră naturală nici la est, nici la vest.

Acest relief deosebit definește într-un mod foarte distinct teritoriul protejat care, situat la adăpostul mai multor dealuri mai înalte, posedă un microclimat propriu.

Zona se caracterizează prin condiții climatice continentale, influențate de Marea Mediterană. Media anuală a precipitațiilor este scăzută, variind de la 350 la 400 de litri pe an, iar precipitațiile sunt concentrate în luna septembrie. Radiația solară este foarte intensă, cu peste 3 000 de ore de soare pe an, și se observă o amplitudine termică foarte marcată între zi și noapte în lunile septembrie și octombrie – perioada de coacere a strugurilor.3 000 de ore de soare pe an, și se observă o amplitudine termică foarte marcată între zi și noapte în lunile septembrie și octombrie – perioada de coacere a strugurilor.

Condițiile climatice ale acestui loc se deosebesc de cele ale restului regiunii și ale zonelor limitrofe, prin puternicele rafale de vânt și prin temperaturile medii mai scăzute care se înregistrează ca urmare a influenței vântului din nord; zona se bucură de protecția barierelor naturale situate la est și la vest. Prelungirea masivului Juan Navarro către sud-est frânează în mare parte înaintarea norilor încărcați cu apă care vin de la Marea Mediterană; prin urmare, precipitațiile sunt mai reduse în Chozas Carrascal decât în alte părți ale regiunii.

Solul exploatației este alcalin (bazic) și are un pH mai mare de 8 și mai mic de 9. Textura solului este lutoasă și, în funcție de amplasarea exploatației, prezintă o tendință lutos-argiloasă sau lutos-nisipoasă. Solul conține relativ puține materii organice, în jur de 1 %, și necesită ajustări periodice cu ajutorul amelioratorilor organici. Nivelul de calcar activ este un factor important, cu valori cuprinse între 7 și 21 %, ceea ce este deosebit de ridicat. Solul arealului delimitat este caracterizat de o productivitate slabă și de o dezvoltare redusă a rădăcinilor, care nu depășesc 30 cm din cauza stratului de calcar prezent la această adâncime.

Factori umani:

Arealul delimitat prezintă o densitate de plantare ridicată, care atinge în unele cazuri peste 3 000 de butuci la hectar, față de o densitate normală de 3 000 de butuci la hectar, față de o densitate normală de 1 600 de butuci în restul regiunii. O asemenea densitate are ca efect creșterea concurenței între butucii de viță-de-vie, ceea ce conduce la o dezvoltare mai redusă a sistemului radicular și ține sub control excesul de vigoare și de producție al fiecărui butuc. Datorită acestui fapt, numărul de kilograme de struguri per butuc este mai mic, iar calitatea crește. Astfel, fiecare butuc produce maximum 4 kg.1 600 de butuci în restul regiunii. O asemenea densitate are ca efect creșterea concurenței între butucii de viță-de-vie, ceea ce conduce la o dezvoltare mai redusă a sistemului radicular și ține sub control excesul de vigoare și de producție al fiecărui butuc. Datorită acestui fapt, numărul de kilograme de struguri per butuc este mai mic, iar calitatea crește. Astfel, fiecare butuc produce maximum 4 kg.

Această zonă este prima zonă din regiune în care s-au cultivat soiuri străine precum Cabernet Sauvignon, Cabernet Franc, Syrah, Merlot, Chardonnay și Sauvignon Blanc (plantațiile de aceste soiuri datează din 1992). Plantațiile de viță-de-vie menționate au mai mult de 20 de ani și sunt perfect aclimatizate, arealul delimitat fiind cel care convine cel mai bine acestor soiuri. Cultivarea acestor soiuri deja bine stabilite și a soiurilor autohtone (Bobal, Tempranillo, Garnacha Tinta, Monastrell și Macabeo) permite producerea, într-o singură podgorie, a unor vinuri inimitabile și unice în întreaga regiune.

Descrierea vinului

Vinurile din această zonă de producție sunt determinate de caracteristicile specifice ale solului și ale climei locului în care se află. Acestea sunt vinuri cu o tărie alcoolică ridicată (între 13,5 și 14,5 %) și cu un bun nivel de aciditate (între 4,5 și 5,5 g/l acid tartric). Ele sunt caracterizate de arome minerale, de o maturitate ridicată a taninurilor care se traduce într-o foarte bună stabilitate a culorii, de o incidență scăzută a bolilor criptogamice și de un randament scăzut per butuc (< 4 kg/butuc).

Legătura

Datorită caracteristicilor pedoclimatice ale zonei, producțiile nu sunt excesive și butucii de viță-de-vie nu sunt foarte viguroși, ceea ce influențează absorbția corectă a oligoelementelor (potasiu, calciu și magneziu) și calitatea finală a strugurilor. Amplitudinea termică între zi și noapte contribuie la obținerea unei tării alcoolice ridicate adecvate și a unui bun nivel de aciditate. Solurile sunt caracterizate de o productivitate slabă și de o dezvoltare redusă a rădăcinilor, care nu depășesc 30 cm din cauza stratului de calcar prezent la această adâncime. Aceste elemente, împreună cu precipitațiile anuale reduse și cu o însorire puternică datorată situării geografice a acestei zone cu relief înclinat, înconjurată de dealuri, duc la un randament pe butuc de sub 4 kg, conferă vinurilor arome minerale și taninuri foarte mature și garantează o incidență redusă a bolilor criptogamice.

Arealul delimitat se deosebește de zonele limitrofe prin relieful, clima și solurile sale specifice, toate acestea creând, împreună, un microclimat autentic care nu se regăsește în peisajul înconjurător. Astfel, acest relief particular influențează media precipitațiilor anuale, care este inferioară celei înregistrate în zonele adiacente arealului delimitat și restului teritoriului DOP Utiel-Requena. Același lucru este valabil și în ceea ce privește puternicele rafale de vânt. Toate aceste elemente, împreună cu însorirea puternică de care beneficiază vița-de-vie din zona de producție, datorită poziției sale geografice – o zonă cu relief înclinat, înconjurată de dealuri –, și împreună cu natura solurilor din această zonă, marcate de prezența unui strat calcaros la mică adâncime, fac ca delimitarea geografică a zonei în cauză să fie realizată în funcție de factorii naturali și antropici specifici mediului geografic, care disting vinul produs în această zonă de vinul produs în zonele învecinate.

În consecință, chiar dacă arealul delimitat aparține teritoriului DOP Utiel-Requena, el se distinge net de acesta din urmă datorită următorilor factori și efectelor acestora asupra viței-de-vie și a vinului:

— Impactul reliefului:

Temperaturi maxime mai scăzute sub acțiunea vânturilor reci din nord

Temperaturi minime mai ridicate sub acțiunea barierelor naturale de la est și de la vest: astfel, zona scapă de înghețurile de primăvară

Viteză medie a vântului mai redusă, însă rafale puternice de vânt din nord: nivel de umiditate scăzut

Precipitații mai scăzute datorită prezenței unui lanț muntos în est, care încetinește înaintarea norilor

Panta de 6,5 %: o însorire bună și o amplitudine termică zi-noapte mare.

Efecte asupra viței-de-vie și a vinului:

Incidență scăzută a dăunătorilor și a bolilor

Conținut de polifenoli și de zaharuri bun

Nivel de aciditate bun

Bună derulare a ciclului vegetativ

Bună maturitate a taninurilor.

— Efecte legate de adâncimea mică a solurilor, marcate de prezența unui strat calcaros la 30 cm adâncime: dezvoltare mai redusă a sistemului radicular, vigoare controlată, producție limitată (< 3 kg/butuc, ciorchini și boabe mai mici).

Efecte asupra viței-de-vie și a vinului:

Struguri de mai bună calitate

Vinuri minerale și cu arome „de pământ”

O proporție mai mare de pieliță/pulpă: vinuri mai aromate.

Se menționează, de asemenea, diferențele în ceea ce privește obținerea vinurilor „Chozas Carrascal” față de cele cu DOP „Utiel-Requena”, în principal (de exemplu pentru vinurile roșii învechite):

Parametru DOP Utiel-Requena Chozas Carrascal Tăria alcoolică dobândită minimă (în % din volume) 10,5 13 Conținutul total maxim de zaharuri (g/l) 9 <4 Aciditatea totală minimă (g/l) 3,5 4,5 Aciditatea volatilă maximă (g/l) 1,2 0,5-0,6 Conținutul maxim de dioxid de sulf (mg/l) 150 90-100 Intensitatea minimă a culorii 13 UA/cm IPT min 55 Randamentul maxim (kg/ha) 7 500 -10 500 7 850 7 850 Randamentul de extracție (%) 74 70

Această caracterizare se explică prin faptul că proprietatea solicitantului ocupă circa 93 ha (o arie geografică mult mai extinsă decât arealul delimitat, care îl cuprinde pe acesta din urmă), dintre care doar 30 ha constituie arealul delimitat al zonei de producție locală, în podgoriile învecinate neputând fi obținute vinuri care prezintă aceleași caracteristici ca cele ale zonei de producție locală, deoarece condițiile pedoclimatice ale acestora sunt diferite.

În consecință, chiar dacă în prezent în arealul delimitat nu există decât un singur producător, eventualii fermieri viticoli care s-ar stabili acolo în viitor ar putea utiliza DOP, cu condiția să respecte caietul de sarcini.

10. Alte condiții esențiale

NICIUNA

Trimitere la publicarea caietului de sarcini

http://www.agroambient.gva.es/documents/163228750/163232588/PC+CHOZAS+CARRASCAL.pdf/e2e0d39a-6022-4783-ad60-4c754a2023d8

(1) JO L 347, 20.12.2013, p. 671.